Document ID: 32006R0415

UREDBA KOMISIJE (ES) št. 415/2006
z dne 10. marca 2006
o spremembi Uredbe (ES) št. 1572/2005 o odprtju stalnega javnega razpisa za poznejšo prodajo rži iz zaloge nemške intervencijske agencije na španskem trgu
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1), in zlasti člena 6 Uredbe,
ob upoštevanju naslednjega:
(1)
Na podlagi Uredbe Komisije (ES) št. 1572/2005 (2) je nemška intervencijska agencija odprla stalni javni razpis za poznejšo prodajo 500 000 ton rži iz svojih zalog na španskem trgu.
(2)
Delni razpisi, izvedeni v času od odprtja tega stalnega razpisa, so skoraj popolnoma izčrpali količine, dane na voljo gospodarskim subjektom. Ob upoštevanju stanja na trgu in velikega povpraševanja, ki je bilo ugotovljeno v zadnjih tednih, je treba dati na voljo nove količine in nemško intervencijsko agencijo pooblastiti, da za 500 000 ton poveča razpisano količino za poznejšo prodajo na španskem trgu.
(3)
Uredbo (ES) št. 1572/2005 je zato treba spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Člen 1(1) Uredbe (ES) št. 1572/2005 se nadomesti z:
„1. Nemška intervencijska agencija odpira stalni javni razpis za prodajo 1 000 000 ton rži iz svojih zalog na notranjem trgu Skupnosti.“
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. marca 2006

Labels: 3
18
17